Silisjoki

Silisjoki (nordsamisk: Silisjohka, enaresamisk: Silesjuuhâ, skoltesamisk: Silisjokk) er ei elv i Enare kommune i Lappland i Finland. Den er ei vestlig sideelv til Neidenelva. Den øvre delen av nedbørfeltet ligger i Nesseby og Sør-Varanger kommune i Finnmark.

Elva har sine øverste kilder på fjellet Geahčoaivi. Elva, som her heter Golmmešfielbmá, renner først mot vest, deretter mot sør, ned til Fiskevatn, som ligger på riksgrensa mellom Norge og Finland, og er utspring for den egentlige Silisjoki. Fra Fiskevatn renner elva i sørlig retning og mottar en rekke sideelver. Etter samløpet med Poaskijoki snur elva mot øst og munner ut i Opukasjärvi, en innsjø i Neidenelvas hovedløp. Silisjoki er 44,4 kilometer lang, hvorav strekningen fra Fiskevatn til Opukasjärvi utgjør 36,5 kilometer.

 Referanser 
Golmmešfielbmá og Fiskevatn på Norgeskart.no fra Statens kartverk

Kategori:Elver i Enare kommune
Kategori:Neidenvassdraget